ອີກ 6 ຄົນເສຍຊີວິດ ໃນໂຊມາເລຍ
ເກີດການສູ້ລົບກັນຕື່ມອີກ ລະຫວ່າງພວກ ມຸສລິມຫົວຮຸນແຮງແລະທະຫານລັດຖະບານ ທີ່​ເມືອງຫຼວງຂອງໂຊມາເລຍ ເຮັດໃຫ້ຢ່າງນ້ອຍ 6 ຄົນເສຍຊີວິດ.
ໄດ້ເກີດການສູ້ລົບກັນຕື່ມອີກ ລະຫວ່າງພວກມຸສລິມຫົວຮຸນ ແຮງແລະທະຫານລັດຖະບານ ທີ່ເມືອງຫຼວງຂອງໂຊມາ ເລຍຫຼັງຈາກພວກຫົວຮຸນແຮງໄດ້ບຸກໂຈມຕີໂຮງແຮມ ແຫ່ງນຶ່ງທີ່ນະຄອນຫຼວງໂມກາດິສຊູ ໃນມື້ວານນີ້ ທີ່ເຮັດ ໃຫ້ມີຜູ້ເສຍຊີວິດຫລາຍກວ່າ 30 ຄົນນັ້ນ ພວກທີ່ເຫັນເຫດການກ່າວວ່າ ກຸ່ມກະບົດ Al-Shabab ແລະກຳລັງນິຍົມລັດ ຖະບານໄດ້ໃຊ້ປືນໃຫຍ່ຍິງໂຈມຕີກັນ ໃນວັນພຸດມື້ນີ້ ມີລາຍງານວ່າຢ່າງນ້ອຍ 6 ຄົນໄດ້ເສຍ ຊີວິດ ຜູ້ບັນຊາການທະຫານຝ່າຍລັດຖະບານກ່າວວ່າຕົນສາມາດຮັກສາທີ່ໝັ້ນໄວ້ໄດ້ເຖິງແມ່ນ ໄດ້ຖືກບຸກໂຈມຕີໃນຄືນແລ້ວນີ້ ໂດຍກຸ່ມກະບົດ Al-Shabab ໃນມື້ວານນີ້ ມືປືນຂອງກຸ່ມກະບົດ Al-Shabab ໄດ້ໂຈມຕີໂຮງແຮມ Muna ທີ່ຕັ້ງຢູ່ໃນ ເຂດນຶ່ງຂອງໂມກາດິສຊູ ທີ່ຍັງຢູ່ພາຍໃຕ້ການຄວບຄຸມຂອງລັດຖະບານ ໃນຖະແຫຼງ ຂ່າວສະບັບນຶ່ງ ທີ່ນຳອອກເຜີຍແຜ່ໃນວັນພຸດມື້ນີ້ ກະຊວງຖະແຫຼງຂ່າວຂອງໂຊມາເລຍ ເວົ້າວ່າ ຈຳນວນຜູ້ເສຍຊີວິດໃນການໂຈມຕີໄດ້ເພິ່ມຂຶ້ນເປັນ 33 ຄົນ ຮວມທັງສະມາຊິກ ສະພາແຫ່ງຊາດ 4 ທ່ານ